Document ID: 31985R0903

*****
ΚΑΝΟΝΙΣΜΟΣ (ΕΟΚ) αριθ. 903/85 ΤΗΣ ΕΠΙΤΡΟΠΗΣ
της 2ας Απριλίου 1985
περί αποκαταστάσεως της εφαρμογής των τελωνειακών δασμών για το δωδεκυλοβενζόλιο της διακρίσεως 38.19 ex Ε του Κοινού Δασμολογίου, καταγωγής Αργεντινής, δικαιούχου των προβλεπόμενων από τον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3562/84 του Συμβουλίου της 18ης Δεκεμβρίου 1984 περί εφαρμογής των γενικευμένων δασμολογικών προτιμήσεων κατά το έτος 1985 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 13,
Εκτιμώντας:
ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού·
ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·
ότι, για το δωδεκυλοβενζόλιο της διακρίσεως 38.19 ex Ε του Κοινού Δασμολογίου, η ατομική οροφή διαμορφώνεται σε ύψος 225 000 ECU· ότι, κατά την ημερομηνία 29 Μαρτίου 1985, οι εισαγωγές στην Κοινότητα των εν λόγω προϊόντων, καταγωγής Αργεντινής, ανέρχονται δια καταλογισμού στο επίπεδο της εν λόγω οροφής·
ότι ενδείκνυται να αποκαθίσταται οι τελωνειακοί δασμοί για τα εν λόγω προϊόντα έναντι της Αργεντινής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 7 Απριλίου 1985, η ανασταλείσα, δυνάμει του κανονισμού (ΕΟΚ) αριθ. 3562/84 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Αργεντινής:
1.2 // // // Κλάση
του Κοινού
Δασμολογίου
// Περιγραφή εμπορευμάτων
// // // 38.19 ex Ε
(Κώδικας ΝΙΜΕΧΕ
38.19-07) // Δωδεκυλοβενζόλιο // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Απριλίου 1985.

Labels: 3
18
1